pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. เตรียมจัดงานวันเด็กแห่งชาติ ปี 2567  เพิ่มงบฯ ซ่อมแซมที่อยู่อาศัยกลุ่มเปราะบาง - ค่าเช่าบ้านคนพิการ
วันอังคารที่ 9 มกราคม 2567
พม. เตรียมจัดงานวันเด็กแห่งชาติ ปี 2567  เพิ่มงบฯ ซ่อมแซมที่อยู่อาศัยกลุ่มเปราะบาง - ค่าเช่าบ้านคนพิการ
พม. เตรียมจัดงานวันเด็กแห่งชาติ ปี 2567  เพิ่มงบฯ ซ่อมแซมที่อยู่อาศัยกลุ่มเปราะบาง - ค่าเช่าบ้านคนพิการ
วันนี้ (9 ม.ค. 67) เวลา 09.30 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการเตรียมการจัดงานวันเด็กแห่งชาติ ประจําปี 2567 ของกระทรวงการพัฒนาสังคมและความมั่นคงของมนุษย์ (พม.) ในวันเสาร์ที่ 13 มกราคม 2567 โดยกําหนดจัดงานวันเด็กแห่งชาติ ประจําปี 2567 ไว้ทั้งหมด 3 แห่ง แบ่งเป็น 1. ทําเนียบรัฐบาล 2. กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. และ 3. สถานสงเคราะห์เด็กอ่อนพญาไท และสถานคุ้มครองและพัฒนาคนพิการบ้านนทภูมิ อําเภอปากเกร็ด จังหวัดนนทบุรี สําหรับการจัดงานที่ทําเนียบรัฐบาล จะมีการแสดงการร้องเพลงของน้อง ๆ จากสมาคมคนพิการ และกรมส่งเสริมและพัฒนาคุณภาพชีวิตคนพิการ (พก.) รวมทั้งกรมกิจการเด็กและเยาวชน (ดย.) โดยสถานสงเคราะห์เด็กอ่อนรังสิต ให้นายเศรษฐา ทวีสิน นายกกรัฐมนตรีได้รับชมความสามารถของเด็กๆ
นายวราวุธ กล่าวต่อไปว่า ในส่วนของการจัดงานที่กระทรวง พม. สะพานขาว กทม. นั้น จะมีการแบ่งกิจกรรมออกเป็น 4 โซน คือ 1. ลานร้อง คือการแสดงของเด็กและเยาวชนสี่ภาค การแสดงเด็กร้องเพลง 2. ลานเล่น คือ การจัดกิจกรรมที่ให้น้อง ๆ ได้เล่น อาทิ บ้านบอลใหญ่ บ้านบอลเล็ก และรางรถไฟ เป็นต้น ซึ่งตนเองได้กําชับว่าพื้นที่จะต้องสะอาด ถูกสุขอนามัย ปลอดภัยสําหรับเด็ก ๆ 3. ลานเล่า คือ การส่งเสริมสถาบันครอบครัว (Family Heart) โดยการเล่าเรื่อง การสร้างปฏิสัมพันธ์ เกิดความอบอุ่น และความสัมพันธ์อันดีในครอบครัว และ 4. ลานเรียนรู้ เป็นการให้ข้อมูลสร้างภูมิคุ้มกันให้กับอนาคตของประเทศชาติในการรับสื่อโซเชียล และความล่อแหลมในโลกไซเบอร์ รวมทั้งยังมีความรู้ในเรื่องต่าง ๆ อาทิ การออมเงิน และการดูแลสุขภาพฟันของเด็ก
สําหรับกิจกรรมสุดท้าย เป็นกิจกรรมของคู่สมรสของรัฐมนตรี โดยในช่วงเช้าจะเดินทางไปที่สถานสงเคราะห์เด็กอ่อนพญาไท มีการทํากิจกรรมร่วมกับเด็ก ๆ และช่วงบ่ายจะเดินทางไปที่สถานคุ้มครองและพัฒนาคนพิการบ้านนนภูมิ นําโดย แพทย์หญิงพักตร์พิไล ทวีสิน ประธานคณะภริยาคู่สมรสรัฐมนตรี มีการมอบของใช้ให้แก่เด็ก ซุ้มกิจกรรมสําหรับให้น้อง ๆ ได้เล่นสนุก รวมถึงการเลี้ยงอาหารให้แก่น้อง ๆ ในสถานสงเคราะห์
นายวราวุธ กล่าวเพิ่มเติมว่า นอกจากนี้ กระทรวง พม. ได้ดําเนินงานในส่วนของกองทุนส่งเสริมและพัฒนาคุณภาพชีวิตคนพิการ ล่าสุดได้มีการประชุมของคณะอนุกรรมการฯ เมื่อวันที่ 27 ธันวาคม 2566 ที่ผ่านมา และได้อนุมัติหลักการปรับปรุงรายละเอียดเงินสนับสนุนคนพิการ จํานวน 2 เรื่อง ได้แก่ เรื่องแรก คืองบประมาณในการซ่อมแซมที่อยู่อาศัย ซึ่งก่อนหน้านี้ มีการสนับสนุนรายละ 33,000 บาท โดยปรับขึ้นเป็น 40,000 บาท และ เรื่องที่สอง คือ ค่าเช่าบ้าน โดยกองทุนฯ ได้กําหนดไว้จากเดิมไม่เกิน 1,700 บาท และเช่าได้ไม่เกิน 2 เดือน แต่ขณะนี้ได้มีการปรับขึ้นเป็นเดือนละไม่เกิน 3,000 บาท และระยะเวลาเช่าเป็น 6 เดือน ซึ่งจะช่วยแบ่งเบาและพัฒนาคุณภาพชีวิตของพี่น้องคนพิการได้พอสมควร
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #วันเด็กแห่งชาติ #คนพิการ
รัฐบาลไทย-ข่าวทำเนียบรัฐบาล-ออท.เครือรัฐออสเตรเลีย(ออสเตรเลีย)/ไทย เข้าเยี่ยมคำนับ รมว.กห.
วันอังคารที่ 9 มกราคม 2567
ออท.เครือรัฐออสเตรเลีย(ออสเตรเลีย)/ไทย เข้าเยี่ยมคํานับ รมว.กห.
เมื่อ 8 ม.ค.67 เวลา 13.30 น. H.E. Ms. Angela Jane Macdonald ออท.ออสเตรเลีย/ไทย เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม
โดย รมว.กห. ได้แสดงความยินดีกับความสัมพันธ์อันแน่นแฟ้นระหว่างทั้งสองประเทศ ทั้งในด้านสังคม เศรษฐกิจ โดยเฉพาะด้านความมั่นคง ซึ่งมีการแลกเปลี่ยนที่นั่งศึกษา การแลกเปลี่ยนการเยือน การฝึกร่วม/ผสม มาอย่างต่อเนื่อง แสดงให้เห็นถึงความใกล้ชิดของกองทัพของทั้งสองประเทศ
ทั้งนี้ ออท.ออสเตรเลีย/ไทย ชื่นชมความสัมพันธ์ระหว่างทั้งสองประเทศที่ดําเนินมาอย่างยาวนาน และแสดงความปลื้มปิติที่พระบาทสมเด็จพระเจ้าอยู่ทรงจบการศึกษา ณ วิทยาลัยการทหารดันทรูน กรุงแคนเบอร์รา รวมทั้งหวังว่าจะได้เสริมสร้างความร่วมมือกับไทยในทุกด้าน
รัฐบาลไทย-ข่าวทำเนียบรัฐบาล-ชูโครงการ “365 วัน มหัศจรรย์เที่ยวเมืองรอง” กระจายรายได้สู่ชุมชน
วันอังคารที่ 9 มกราคม 2567
09/01/2567
ชูโครงการ “365 วัน มหัศจรรย์เที่ยวเมืองรอง” กระจายรายได้สู่ชุมชน
วันพุธที่ 3 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยวภายในประเทศเพื่อให้เกิดการกระจายรายได้สู่ชุมชน โดยดําเนินโครงการ
“365 วัน มหัศจรรย์เที่ยวเมืองรอง” ผลักดันกระแสท่องเที่ยวเมืองรองตลอดปี 2567 เปิดประสบการณ์ใหม่
เที่ยวเมืองรองมิรู้ลืม กระตุ้นให้นักท่องเที่ยวออกไปท่องเที่ยวตามสถานที่ต่าง ๆ ในเมืองไทย
พร้อมบูรณาการความร่วมมือกับภาคเอกชนจัดกิจกรรมนําเสนอสินค้าและบริการท่องเที่ยวตามแนวคิด Soft
Power สะท้อนเอกลักษณ์และอัตลักษณ์ของเมืองรองในแต่ละภูมิภาคทั่วประเทศ
เพื่อดึงดูดให้นักท่องเที่ยวเดินทางมาท่องเที่ยวได้ตลอด 365 วัน
โดยการท่องเที่ยวแห่งประเทศไทยคาดการณ์ว่า รายได้จากการท่องเที่ยวเมืองรองในปีนี้จะเติบโตขึ้นร้อยละ
10 – 15 จากปี 2566 อย่างแน่นอน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธนาคารออมสินลดดอกเบี้ย MRR เหลือ 6.845% อัตราต่ำสุดในระบบธนาคาร ตั้งเป้าลดภาระประชาชนตามนโยบายรัฐ มีผลตั้งแต่บัดนี้เป็นต้นไป
วันอังคารที่ 9 มกราคม 2567
09/01/2567
ธนาคารออมสินลดดอกเบี้ย MRR เหลือ 6.845% อัตราต่ําสุดในระบบธนาคาร ตั้งเป้าลดภาระประชาชนตามนโยบายรัฐ มีผลตั้งแต่บัดนี้เป็นต้นไป
นายกฤษฎา จีนะวิจารณะ รัฐมนตรีช่วยว่าการกระทรวงการคลัง ได้ออกนโยบายให้ธนาคารออมสินตรึงอัตราดอกเบี้ยมาตรฐานไว้ก่อนจนถึงสิ้นปี 2566 ดําเนินการสนับสนุนนโยบายรัฐบาลในการลดภาระทางการเงินของประชาชน
ตามที่รัฐบาลภายใต้การนําของนายเศรษฐา ทวีสิน นายกรัฐมนตรี มอบหมายสั่งการสถาบันการเงินของรัฐ ดําเนินการสนับสนุนนโยบายรัฐบาลในการลดภาระทางการเงินของประชาชน โดยที่นายกฤษฎา จีนะวิจารณะ รัฐมนตรีช่วยว่าการกระทรวงการคลัง ได้ออกนโยบายให้ธนาคารออมสินตรึงอัตราดอกเบี้ยมาตรฐานไว้ก่อนจนถึงสิ้นปี 2566 นั้น
ล่าสุดธนาคารออมสินประกาศลดอัตราดอกเบี้ยเงินกู้ลูกค้ารายย่อย (MRR) หลังจากตรึงอัตราดอกเบี้ยมาตรฐานไว้ในระดับต่ําจนถึงสิ้นปีที่ผ่านมา โดยประกาศดอกเบี้ย MRR จากเดิม 6.995% ลดลงเหลือ 6.845% มีผลตั้งแต่บัดนี้เป็นต้นไป เพื่อช่วยเหลือบรรเทาภาระทางการเงินของประชาชนในช่วงระยะนี้ไปจนกว่าจะมีการเปลี่ยนแปลง นับเป็นอัตราดอกเบี้ย MRR ที่ต่ําสุดในระบบธนาคาร ณ เวลานี้
อนึ่ง อัตราดอกเบี้ย MRR หรือ Minimum Retail Rate เป็นอัตราดอกเบี้ยเงินกู้อ้างอิงที่ใช้สําหรับลูกค้าสินเชื่อรายย่อย ซึ่งเป็นกลุ่มลูกค้าหลักของธนาคาร การประกาศลดอัตราดอกเบี้ย MRR ในครั้งนี้ ธนาคารตั้งเป้าช่วยเหลือประชาชนในภาวะที่ต้องแบกรับต้นทุนทางการเงินมากขึ้นในการดํารงชีพ ถือเป็นการสนับสนุนนโยบายของรัฐ และสอดคล้องตามภารกิจธนาคารเพื่อสังคม
รัฐบาลไทย-ข่าวทำเนียบรัฐบาล-‘รมช.อนุชา’ ชื่นชม สหกรณ์การเกษตรในเขตปฏิรูปที่ดินหงษ์เจริญ
วันอังคารที่ 9 มกราคม 2567
‘รมช.อนุชา’ ชื่นชม สหกรณ์การเกษตรในเขตปฏิรูปที่ดินหงษ์เจริญ
‘รมช.อนุชา’ ชื่นชม สหกรณ์การเกษตรในเขตปฏิรูปที่ดินหงษ์เจริญ ยึดหลักเศรษฐกิจพอเพียง มุ่งพัฒนาพื้นที่  สร้างอาชีพเสริม หลุดพ้นความยากจน
เมื่อวัน 8 ม.ค.67 นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการในพื้นที่โครงการจัดที่ดินทํากินให้ชุมชนตามนโยบายรัฐบาล (คทช.) โดยมี นายชุมพล จุลใส อดีต สส.ชุมพร นายวิชัย สุดสวาสดิ์ สส.ชุมพร เขต 1 นายสันต์ แซ่ตั้ง สส.ชุมพร เขต 2 นายสุพล จุลใส สส.ชุมพร เขต 3 ผู้บริหารกระทรวงเกษตรและสหกรณ์ ตลอดจนหน่วยงานที่เกี่ยวข้อง เข้าร่วม ณ พื้นที่สหกรณ์การเกษตรในเขตปฏิรูปที่ดินหงษ์เจริญ จํากัด ตําบลหงษ์เจริญ อําเภอท่าแซะ จังหวัดชุมพร
นายอนุชา กล่าวว่า จังหวัดชุมพร มีพื้นที่ดําเนินการปฏิรูปที่ดินเพื่อเกษตรกรรม ครอบคลุม 8 อําเภอ พื้นที่ทั้งสิ้น 570,620 ไร่ จัดที่ดินไปแล้ว จํานวน 43,488 ราย เนื้อที่ประมาณ 501,560 ไร่ โดย ส.ป.ก. ได้ประกาศกําหนดพื้นที่เป้าหมายที่ดินในเขตปฏิรูปที่ดิน ต.หงษ์เจริญ อ.ท่าแซะ จ.ชุมพร จํานวน 2 แปลง รวมเนื้อที่ประมาณ 7,235 ไร่ สามารถรองรับเกษตรกร ได้จํานวนประมาณ 749 ราย
นายอนุชา กล่าวต่อไปว่า รัฐบาล โดยสํานักงานการปฏิรูปที่ดินเพื่อเกษตรกรรม กระทรวงเกษตรและสหกรณ์ ให้ความสําคัญเกี่ยวกับปัญหาผู้ไร้ที่ดินทํากิน มีการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย เพื่อนํามาจัดสรรให้เกษตรกรผู้ไร้ที่ดินทํากิน ภายใต้คณะกรรมการนโยบายที่ดินแห่งชาติ (คทช.) ซึ่งจัดสรรในรูปแบบสหกรณ์การเกษตร ในชื่อ “สหกรณ์การเกษตรในเขตปฏิรูปที่ดินหงษ์เจริญ จํากัด” เพื่อแก้ไขปัญหาความเดือดร้อนของประชาชน และพัฒนาศักยภาพการใช้ประโยชน์ที่ดินให้เกิดประโยชน์สูงสุด ด้วยการพัฒนาโครงสร้างพื้นฐาน แหล่งน้ํา สาธารณูปโภค ส่งเสริมและพัฒนาอาชีพ ส่งเสริมสวัสดิการสังคม เพื่อให้เกษตรกรอยู่ได้อย่างยั่งยืน ภายใต้ศาสตร์พระราชาหลักปรัชญาเศรษฐกิจพอเพียง ส่งผลให้มีเกษตรกรชีวิตความเป็นอยู่ที่ดีขึ้น และก่อให้เกิดความมั่นคงในอาชีพ
“ขอขอบคุณทุกภาคส่วน ที่มีส่วนร่วมในการส่งเสริมและพัฒนาที่ดินทํากินตามนโยบายรัฐบาล โดยการนําหลักปรัชญาเศรษฐกิจพอเพียงมาเป็นแกนหลักในการพัฒนาและสร้างความเข้มแข็งให้สถาบันเกษตรกรและเศรษฐกิจฐานราก อีกทั้ง ยังต้องผลักดันให้เกษตรกรได้มีอาชีพเสริมเพิ่มรายได้ นอกจากการเพาะปลูกพืช เพื่อหลุดพ้นจากความยากจน หลุดพ้นหนี้สิน ให้สามารถพึ่งพาตนเองได้ มีรายได้พอเพียงต่อการดํารงชีพ มีคุณภาพชีวิต ความเป็นอยู่ที่ดีขึ้น และสามารถเป็นต้นแบบให้เกษตรกรในเขตปฏิรูปที่ดินพื้นที่อื่นๆ ได้ต่อไป” นายอนุชา กล่าวย้ํา
รัฐบาลไทย-ข่าวทำเนียบรัฐบาล-ผู้ช่วย รมว.ทส. เฟ้นนวัตกรรมแก้ปัญหาฝุ่น ตามสั่งการ
วันอังคารที่ 9 มกราคม 2567
ผู้ช่วย รมว.ทส. เฟ้นนวัตกรรมแก้ปัญหาฝุ่น ตามสั่งการ
ผู้ช่วย รมว.ทส. เฟ้นนวัตกรรมแก้ปัญหาฝุ่น ตามสั่งการ "พัชรวาท" บุกเยี่ยม "หอต้นแบบฟอกอากาศฟ้าใส" ระบบอัจฉริยะลด PM2.5 มั่นใจช่วยทําอากาศสะอาดให้กลุ่มเปราะบาง
ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม พร้อมด้วยนายปิ่นสักก์ สุรัสวดี อธิบดีกรมควบคุมมลพิษ เข้าเยี่ยมชม ต้นแบบหอฟอกอากาศ ระดับเมือง ภายใต้ชื่อ “ฟ้าใส” ของศูนย์วิจัยและนวัตกรรมเพื่อความยั่งยืน (RISC) โดยบริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จํากัด (MQDC) ณ วิสซ์ดอม คราฟท์ สามย่าน กรุงเทพฯ
ร.อ.รชฏ กล่าวว่า สืบเนื่องจากการประชุมเพื่อติดตามสถานการณ์ฝุ่น PM2.5 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) มอบหมายให้ตนติดตามสถานการณ์ฝุ่น PM2.5 ระยะเร่งด่วนในกรุงเทพมหานครและปริมณฑล พร้อมกับได้เน้นย้ําเรื่องการนําเทคโนโลยี นวัตกรรม มาใช้ในการแก้ไขปัญหา ซึ่งวันนี้ได้รับเชิญจาก RISC ให้มาดู ต้นแบบ หอฟอกอากาศ “ฟ้าใส” มีมาจากแนวคิดการฟอกอากาศที่เต็มไปด้วยมลภาวะให้ใสสะอาด ปลอดฝุ่นพิษ PM2.5 ด้วยเทคโนโลยีที่มีประสิทธิภาพสูง ผ่านการคิดค้นพัฒนาร่วมกับบริษัท เนสเทค ประเทศไทย จํากัด
"ภาคเอกชนได้ให้ข้อมูลว่าหอฟอกอากาศฟ้าใสสามารถฟอกอากาศบริสุทธิ์ได้ในอัตราสูงสุด 120,000 ลูกบาศก์เมตรต่อชั่วโมง โดยใช้ใบพัดความเร็วสูงดึงอากาศเข้าไปในระบบ และแยกฝุ่นขนาดใหญ่และขนาดเล็ก ด้วยความเร็วลมและการปล่อยละอองน้ําเพื่อดักจับฝุ่นสามชั้น ซึ่งระบบอัจฉริยะจะควบคุมการทํางานของมอเตอร์ใบพัดให้สอดคล้องกับความเข้มข้นของฝุ่นละออง จนระดับความเข้มข้น PM2.5 ลดลงถึงเกณฑ์ปกติ หอฟอกอากาศฟ้าใสสามารถทํางานได้เต็มประสิทธิภาพเมื่อกระแสลมสงบนิ่ง ในระยะรัศมี 1 กิโลเมตร”
ร.อ.รชฏ กล่าวว่า การดําเนินการหอฟอกอากาศฟ้าใสได้มีการเก็บข้อมูลเชิงลึกมาเป็นระยะเวลา 10 กว่าปี มีข้อมูลจากการศึกษาและวิจัย มีสถิติที่เห็นประสิทธิภาพการทํางานอย่างละเอียด ในการแลกเปลี่ยนข้อมูลดังกล่าวภาคเอกชนได้นําเสนอให้มีการติดตั้งตามป้ายรถเมล์ โรงพยาบาล โรงเรียน รวมถึงจุดที่เป็นแหล่งรวมกลุ่มเปราะบาง เป็นแนวคิดที่สอดคล้องกับนโยบายของ พล.ต.อ.พัชรวาท ที่ได้เน้นย้ํามาโดยตลอดที่อยากให้กลุ่มเปราะบางและประชาชนได้สูดอากาศที่สะอาดปราศจากฝุ่นพิษ ข้อมูลทั้งหมดที่ได้รับในวันนี้จะนําเรียนท่านรองนายกฯ และรมว.ทส. ให้รับทราบต่อไป
รัฐบาลไทย-ข่าวทำเนียบรัฐบาล-PM: Next cabinet retreat is in Ranong
วันอังคารที่ 9 มกราคม 2567
09/01/2567
PM: Next cabinet retreat is in Ranong
PM: Next cabinet retreat is in Ranong
January 9, 2024, at 1130hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the next cabinet will soon be held in Ranong province with an aim to promote and enhance potentials of provinces along the Andaman Coast, and explore new tourist attractions to boost economy in these Andaman provinces. The Prime Minister added that he would look into the Landbridge project.
รัฐบาลไทย-ข่าวทำเนียบรัฐบาล-​นายกฯ เผย ครม.สัญจรระนอง เตรียมพิจารณาแหล่งท่องเที่ยวใหม่ ๆ เพิ่มศักยภาพของจังหวัดที่อยู่ริมชายฝั่งอันดามัน พร้อมดูโครงการ land bridge
วันอังคารที่ 9 มกราคม 2567
09/01/2567
​นายกฯ เผย ครม.สัญจรระนอง เตรียมพิจารณาแหล่งท่องเที่ยวใหม่ ๆ เพิ่มศักยภาพของจังหวัดที่อยู่ริมชายฝั่งอันดามัน พร้อมดูโครงการ land bridge
​นายกฯ เผย ครม.สัญจรระนอง เตรียมพิจารณาแหล่งท่องเที่ยวใหม่ ๆ เพิ่มศักยภาพของจังหวัดที่อยู่ริมชายฝั่งอันดามัน พร้อมดูโครงการ land bridge
วันนี้ (9 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า เตรียมประชุม ครม.สัญจรครั้งที่ 2 ที่จังหวัดระนอง เพื่อเพิ่มศักยภาพของจังหวัดที่อยู่ริมชายฝั่งอันดามัน โดยจะดูโครงการ land bridge และดูแหล่งท่องเที่ยวใหม่ ๆ เพื่อเพิ่มศักยภาพทางเศรษฐกิจทางภาคใต้
รัฐบาลไทย-ข่าวทำเนียบรัฐบาล-​เลขาฯ อารี พบปะให้โอวาทแรงงานไทยฝึกภาษาอังกฤษ เตรียมความพร้อมก่อนไปทำงานในรัฐอิสราเอล
วันอังคารที่ 9 มกราคม 2567
09/01/2567
​เลขาฯ อารี พบปะให้โอวาทแรงงานไทยฝึกภาษาอังกฤษ เตรียมความพร้อมก่อนไปทํางานในรัฐอิสราเอล
​เลขาฯ อารี พบปะให้โอวาทแรงงานไทยฝึกภาษาอังกฤษ เตรียมความพร้อมก่อนไปทํางานในรัฐอิสราเอล
วันที่ 9 มกราคม 2567 นายอารี ไกรนรา เลขานุการรัฐมนตรีว่าการกระทรวงแรงงาน เป็นประธานกล่าวให้โอวาทแรงงานไทยที่จะเดินทางไปทํางานในรัฐอิสราเอลจากค่ายฝึกอบรมเตรียมความพร้อมภาษาอังกฤษเพื่อไปทํางานในรัฐอิสราเอล โดยมี คุณอรัญญา สกุลโกศล ประธานสมาคมนายจ้างส่งเสริมแรงงานไทย พร้อมด้วยผู้บริหารหน่วยงานในสังกัดกระทรวงแรงงานจังหวัดปทุมธานี เข้าร่วมด้วย ณ ศูนย์ทดสอบฝีมือแรงงาน เคทีซี ลําลูกกา คลอง 4 ตําบลลาดสวาย จังหวัดปทุมธานี
นายอารี กล่าวว่า ผมมีความยินดีเป็นอย่างยิ่งที่ได้รับเชิญจากสมาคมนายจ้างส่งเสริมแรงงานไทยให้มาเป็นประธานกล่าวให้โอวาทแก่คนงานที่เดินทางไปทํางานในรัฐอิสราเอลในวันนี้ ซึ่งกระทรวงแรงงาน โดยท่านพิพัฒน์ รัชกิจประการ รัฐมนตรีว่าการกระทรวงแรงงาน ได้ฝากความห่วงใยมายังแรงงานไทยทุกคนที่จะเดินทางไปทํางานในรัฐอิสราเอล และขอให้กําลังใจต่อแรงงานไทยที่ต้องห่างไกลจากครอบครัว ซึ่งกระทรวงแรงงาน ต้องขอขอบคุณสมาคมนายจ้างส่งเสริมแรงงานไทย และศูนย์ทดสอบฝีมือแรงงาน เคทีซี ลําลูกกา จังหวัดปทุมธานีแห่งนี้ ที่ได้สร้างหลักสูตรการฝึกอบรมการพัฒนาศักยภาพแรงงานไทย ทางด้านภาษาอังกฤษเพื่อการสื่อสาร และการฝึกอบรมความรู้พื้นฐานการทํางาน ประกอบด้วย 1) การฝึกอบรมค่ายภาษาอังกฤษ English Camp คนงานเข้าร่วมอบรม 120 คน เป็นเวลา 5 วัน 2) การฝึกอบรมความปลอดภัยการใช้บูมลิฟท์ และ เอ็กซ์ลิฟท์ 3) การฝึกอบรมผู้ให้สัญญาณเครน (Rigger) 4) การฝึกอบรมการปฐมพยาบาลเบื้องต้น (CPR) 5) การฝึกการติดตั้งนั่งร้าน ( Ringlock Scaffolding) และการทํางานในที่สูง 6) การฝึกอบรม (เพิ่มเติม) FCAW 3G (ฟลักคอร์ 3 จี) จํานวน 10 คน เพื่อเดินทางไปเกาหลี
“ความรู้ที่คนงานได้รับจะทําให้แรงงานไทยสามารถนําความรู้เหล่านี้ไปใช้เพื่อการแข่งขันในตลาดแรงงานโลก ซึ่งในเวทีโลกแรงงานไทยเป็นแรงงานที่มีฝีมือและมีสมรรถนะที่นายจ้างต่างประเทศมีความต้องการสูง เพื่อเป็นประโยชน์และเปิดโอกาสให้แรงงานไทย ให้สมดั่งคําที่ว่า แรงงานไทยสร้างชาติ” นายอารี กล่าวท้ายสุด
สําหรับการฝึกอบรมภาษาอังกฤษในครั้งนี้ จัดขึ้นโดยสมาคมนายจ้างส่งเสริมแรงงานไทย ซึ่งได้รับการประสานร่วมกับคณะทํางานเพื่อเตรียมความพร้อมด้านศักยภาพของแรงานไทยเพื่อไปทํางานในรัฐอิสราเอล โดยมีผู้เข้าอบรม จํานวน 120 คน ในการนี้คณะทํางาน ได้มีการจัดกิจกรรมการเรียนการสอนเพื่อเสริมสร้างทักษะภาษาอังกฤษพื้นฐาน การฝึกอบรมการให้ความรู้สัญญาณเครน (Rigger) การฝึกอบรมการขับรถบูมลิฟท์ เอ็กลิฟท์ และการเคลื่อนย้ายสิ่งของในที่สูง รวมทั้งอบรมให้ความรู้ทางด้านความปลอดภัยในที่ทํางาน เพื่อสร้างความตระหนักและจิตสํานึกด้านความปลอดภัยในที่ทํางานสําหรับแรงงานไทยก่อนเดินทางไปทํางานต่างประเทศอีกด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​ครม.รับทราบข้อเสนอแนะในการส่งเสริมและคุ้มครองสิทธิมนุษยชน กรณีการถอนข้อสงวนข้อ 22 ของอนุสัญญาว่าด้วยสิทธิเด็ก
วันอังคารที่ 9 มกราคม 2567
09/01/2567
​ครม.รับทราบข้อเสนอแนะในการส่งเสริมและคุ้มครองสิทธิมนุษยชน กรณีการถอนข้อสงวนข้อ 22 ของอนุสัญญาว่าด้วยสิทธิเด็ก
​ครม.รับทราบข้อเสนอแนะในการส่งเสริมและคุ้มครองสิทธิมนุษยชน กรณีการถอนข้อสงวนข้อ 22 ของอนุสัญญาว่าด้วยสิทธิเด็ก
วันที่ 9 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติรับทราบข้อเสนอแนะในการส่งเสริมและคุ้มครองสิทธิมนุษยชน กรณีการถอนข้อสงวนข้อ 22 ของอนุสัญญาว่าด้วยสิทธิเด็ก ตามที่คณะกรรมการสิทธิมนุษยชนแห่งชาติ (กสม.) เสนอ โดยมอบหมายให้กระทรวงการพัฒนาสังคมและความมั่นคงของมนุษย์เป็นหน่วยงานหลักในการพิจารณาร่วมกับกระทรวงการต่างประเทศ กระทรวงมหาดไทย สํานักงานสภาความมั่นคงแห่งชาติ และหน่วยงานที่เกี่ยวข้องเพื่อศึกษาแนวทางและความเหมาะสมของข้อเสนอแนะดังกล่าว โดยให้กระทรวงพัฒนาสังคมและความมั่นคงของมนุษย์สรุปผลการพิจารณาหรือผลการดําเนินการในภาพรวม ส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งจากสํานักกเลขาธิการคณะรัฐมนตรีเพื่อนําเสนอคณะรัฐมนตรีต่อไป
นายคารม กล่าวว่า กสม ได้ติดตามความก้าวหน้าเกี่ยวกับการถอนข้อสงวนข้อ 22 เกี่ยวกับเรื่องสถานะของเด็ก ผู้ลี้ภัยและเด็กผู้แสวงหาที่พักพิงของอนุสัญญาว่าด้วยสิทธิเด็กเพื่อส่งเสริมการดําเนินการของประเทศไทยให้สอดคล้องกับหลักสิทธิมนุษยชน โดยประเทศไทยได้เป็นภาคีอนุสัญญาว่าด้วยสิทธิเด็กโดยการภาคยานุวัติเมื่อปี พ.ศ.2535 และได้ตั้งข้อสงวนไว้ 3 ข้อ เพื่อยกเว้นการดําเนินการตามบทบัญญัติของอนุสัญญาในข้อนั้น ได้แก่ 1) ข้อ 7 ว่าด้วยสถานะบุคคล 2) ข้อ 22 ว่าด้วยสถานะของเด็กผู้ลี้ภัยและเด็กผู้แสวงหาที่พักพิง และ 3) ข้อ 29 ว่าด้วยการจัดการศึกษา ต่อมาประเทศไทยได้ถอนข้อสงวนข้อ 29 เมื่อวันที่ 11 เมษายน 2540 และข้อ 7 เมื่อวันที่ 13 ธันวาคม 2553 ปัจจุบันคงเหลือเพียงข้อสงวนข้อ 22 และถือเป็นรัฐภาคีประเทศสุดท้ายที่ยังคงข้อสงวนข้อนี้
“การที่ประเทศไทยยังคงข้อสงวนข้อ 22 ของอนุสัญญาว่าด้วยสิทธิเด็กไว้ จะทําให้ถูกมองว่าประเทศไทยไม่มีนโยบายดูแลเด็กผู้ลี้ภัยหรือเด็กที่อยู่ในสถานการณ์เฉกเช่นเดียวกับผู้ลี้ภัยที่อยู่ในเขตอํานาจของไทย ทําให้เด็กกลุ่มดังกล่าวไม่ได้รับการคุ้มครองสิทธิและเสรีภาพขั้นพื้นฐานเช่นเด็กกลุ่มอื่นในประเทศ อันไม่สอดคล้องกับหลักการไม่เลือกปฏิบัติ ประเทศไทยควรถอนข้อสงวนข้อ 22 ของอนุสัญญาว่าด้วยสิทธิเด็กโดยเร็ว เพื่อสะท้อนเจตนารมณ์และยืนยันความมุ่งมั่นของประเทศไทยที่จะคุ้มครองเด็กผู้ลี้ภัยและเด็กผู้แสวงหาที่พักพิงตามพันธกรณีด้านสิทธิมนุษยชนที่มีอยู่ โดยเฉพาะหลักการไม่เลือกปฏิบัติและการคํานึงถึงประโยชน์สูงสุดของเด็กตามอนุสัญญาว่าด้วยสิทธิเด็ก รวมถึงหลักการไม่ผลักดันบุคคลกลับไปสู่อันตราย” นายคารม ย้ํา
รัฐบาลไทย-ข่าวทำเนียบรัฐบาล-PM scheduled for field visit in Chiang Mai during Jan 10-12, 2024
วันอังคารที่ 9 มกราคม 2567
09/01/2567
PM scheduled for field visit in Chiang Mai during Jan 10-12, 2024
PM scheduled for field visit in Chiang Mai during Jan 10-12, 2024
January 9, 2024, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled for a field visit in Chiang Mai province during January 10-12, 2024 to observe and follow up on the Government’s policy implementation progress on transport infrastructure development, overall development of the province, PM2.5 situation, and tourism promotion in the province. Accompanying the Prime Minister are Deputy Prime Minister and Minister of Natural Resources and Environment Pol. Gen. Phatcharavat Wongsuwan, Minister of Transport Suriya Jungrungreangkit, Minister of Tourism and Sports Sudawan Wangsupakitkosol, Deputy Minister of Transport Surapong Piyachote, Deputy Minister of Interior Kriang Kantinan, and Prime Minister’s Deputy Secretary General for Political Affairs Chakphon Tangsuthitham.
The Prime Minister’s schedule is as follows:
January 10, 2024
The Prime Minister will depart from the Royal Thai Air Forces Airport (Wing 6) on approx. 1600hrs for Chiang Mai
January 11, 2024
At approx. 0945hrs, at the meeting room of the Royal Thai Air Forces Airport (Wing 41), Chiang Mai, the Prime Minister will chair a meeting to update on the progress of various transport projects, that is, (1) Lanna Airport construction (the 2nd Chiang Mai Airport); (2) Red-truck EVs; (3) Chiang Mai’s 3rd Ring Road construction; (4) travel itinerary plan to 7 tourist attractions; and (5) land transport development to promote connectivity between Chiang Mai and other Northern provinces.
At 1030hrs, the Prime Minister will chair a meeting to follow up on haze tackling in Chiang Mai, in accordance with his order handed down on November 27, 2023. At 1120hrs, he will observe the launch of royal rainmaking operation to alleviate haze problem and PM2.5 particulates.
In the afternoon, the Prime Minister will travel to the Northern Forest Fire Control Training and Development Center in Muang district where he will be briefed on hotspot solution and construction of firelines. At 1500hrs, he is scheduled to be at the Royal Park Rajapruek in Muang district to update on the implementation progress of Chiang Mai tourist attraction development plan.
January 12, 2024
At approx. 1000hrs, the Prime Minister will preside over The 1st International Lahu New Year Ceremony at Phayap University in San Sai district, before leaving for Bangkok at around 1240hrs.
According to the Government Spokesperson, the Prime Minister’s schedule in Chiang Mai, as above, is subject to change as appropriate.
รัฐบาลไทย-ข่าวทำเนียบรัฐบาล-​รมว.แรงงาน “พิพัฒน์”ต้อนรับ โซลิดาริตี้ เซ็นเตอร์ หารือร่วมปกป้องพัฒนาแรงงานไทย
วันจันทร์ที่ 8 มกราคม 2567
08/01/2567
​รมว.แรงงาน “พิพัฒน์”ต้อนรับ โซลิดาริตี้ เซ็นเตอร์ หารือร่วมปกป้องพัฒนาแรงงานไทย
​รมว.แรงงาน “พิพัฒน์”ต้อนรับ โซลิดาริตี้ เซ็นเตอร์ หารือร่วมปกป้องพัฒนาแรงงานไทย
วันที่ 8 มกราคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน ให้การต้อนรับ นายเดวิด จอห์น เวลช์ ผู้อํานวยการประจําสํานักงานประเทศไทยของโซลิดาริตี้ เซ็นเตอร์ และคณะ เข้าพบเพื่อแสดงความยินดีในโอกาสเข้ารับตําแหน่ง และหารือด้านแรงงานในประเด็นความปลอดภัยและอาชีวอนามัยในการทํางาน และส่งเสริมความเสมอภาค และความเท่าเทียม โดยเฉพาะคนทํางาน ทั้งชายและหญิง โดยมี นายอารี ไกรนรา เลขานุการรัฐมนตรีว่าการกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วม ณ ห้องจัตุมงคล ชั้น 6 อาคารกระทรวงแรงงาน
นายพิพัฒน์ กล่าวว่า ผมพร้อมด้วยผู้บริหารกระทรวงแรงงานมีความยินดีเป็นอย่างยิ่งที่ได้มีโอกาสต้อนรับ เดวิด จอห์น เวลช์ ผู้อํานวยการประจําสํานักงานประเทศไทยของโซลิดาริตี้ เซ็นเตอร์ และคณะ ที่ได้มาเดินทางมาเยี่ยมเยียนกระทรวงแรงงานในวันนี้ ซึ่งต้องขอขอบคุณที่ให้การช่วยเหลือประสานงานในหลายๆ เรื่อง โดยเฉพาะประเด็นในด้านความปลอดภัยและอาชีวอนามัยในการทํางาน รวมทั้งการส่งเสริมและคุ้มครองสิทธิด้านแรงงาน การขจัดการเลือกปฏิบัติในสถานประกอบการ ความเสมอภาค ความเท่าเทียมทางเพศสภาพ ซึ่งกระทรวงแรงงานเราให้ความสําคัญกับการป้องกันการเลือกปฏิบัติ และส่งเสริมความเสมอภาค และความเท่าเทียม โดยเฉพาะคนทํางาน ทั้งชายและหญิง หากมีอะไรที่เราสามารถอํานวยความสะดวกได้เรายินดีที่ประสานงานให้ และพร้อมที่จะประสานการทํางานร่วมกัน
“กระทรวงแรงงานขอขอบคุณโซลิดาริตี้ เซ็นเตอร์ ที่ช่วยประสานงานเข้าไปเคลียร์ปัญหาให้แรงงานไทยได้รับค่าชดเชย ได้รับค่าตอบแทนหลังจากที่บริษัทได้ปิดกิจการ หวังว่ากระทรวงแรงงานและโซลิดาริตี้ เซ็นเตอร์จะร่วมทํางานสนับสนุนซึ่งกันและกัน โดยเฉพาะแรงงานของไทยที่ประสบความเดือดร้อนให้ได้รับสิทธิตามกฎหมายแรงงานต่อไป” นายพิพัฒน์ กล่าวท้ายสุด
ด้าน นายเดวิด จอห์น เวลช์ ผู้อํานวยการประจําสํานักงานประเทศไทยของโซลิดาริตี้ เซ็นเตอร์ กล่าวว่า ขอขอบคุณท่านรัฐมนตรีว่าการกระทรวงแรงงานที่เปิดโอกาสให้เข้าพบและหารือในประเด็นความร่วมมือด้านแรงงานในวันนี้ ซึ่งโซลิดาริตี้ เซ็นเตอร์ เป็นองค์กรที่ได้ทํางานร่วมมือกับรัฐบาลไทยและกระทรวงแรงงาน ในการมุ่งส่งเสริมสิทธิแรงงานให้กับแรงงานที่ทํางานอยู่ในประเทศไทย โดยเฉพาะในการดําเนินการให้ความช่วยเหลือกรณีลูกจ้างของบริษัทบอดี้แฟชั่นถูกเลิกจ้างไม่ได้รับค่าชดเชย ขอขอบคุณกระทรวงแรงงานที่กรุณาเปิดกว้างที่ร่วมมือกันจนสามารถทําให้คนงานได้รับการช่วยเหลือเยียวยา ซึ่งเรายินดีที่จะร่วมมือกับกระทรวงแรงงานในการปกป้องพัฒนาแรงงานไทยต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-PM pleased with cabinet’s approval of Clean Air for People Act
วันอังคารที่ 9 มกราคม 2567
09/01/2567
PM pleased with cabinet’s approval of Clean Air for People Act
PM pleased with cabinet’s approval of Clean Air for People Act
January 9, 2024, at 1130hrs, at the Command Building I, Government House, Prime Minister and Minister of Finance Srettha Thavisin disclosed that the cabinet has made approval to the Clean Air for People Act, which was earlier opened for public hearing, and reviewed by concerned agencies and Office of Council of State.
According to the Prime Minister, the Government has declared the issue of PM2.5 particulates as a national agenda, and made clear that clean air is one of the people’s basic rights. The cabinet approved the clean air bill in accordance with the Government’s policy directives announced at the Parliament.
The Prime Minister also mentioned his field visit to Chiang Mai during January 10-12, 2024 to follow up on the solving of PM2.5 particulates, and affirmed the Government’s commitment to implement both short, medium, and long-term measures in a bid to promote clean air and pleasant environment for people’s health safety.
รัฐบาลไทย-ข่าวทำเนียบรัฐบาล-​ครม.เห็นชอบแผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 - 2564 (ฉบับปรับปรุง) และโครงการปรับปรุงและขยายระบบจำหน่ายพลังไฟฟ้า ระยะที่ 13 ส่วนที่ 1 ของการไฟฟ้านครหลวง
วันอังคารที่ 9 มกราคม 2567
09/01/2567
​ครม.เห็นชอบแผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 - 2564 (ฉบับปรับปรุง) และโครงการปรับปรุงและขยายระบบจําหน่ายพลังไฟฟ้า ระยะที่ 13 ส่วนที่ 1 ของการไฟฟ้านครหลวง
​ครม.เห็นชอบแผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 - 2564 (ฉบับปรับปรุง) และโครงการปรับปรุงและขยายระบบจําหน่ายพลังไฟฟ้า ระยะที่ 13 ส่วนที่ 1 ของการไฟฟ้านครหลวง
วันที่ 9 มกราคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้การไฟฟ้านครหลวง (กฟน.) ดําเนินการตามแผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 - 2564 (แผนฯ ฉบับที่ 12) (ฉบับปรับปรุง) วงเงินลงทุนรวม 73,086.90 ล้านบาท ประกอบด้วย เงินกู้ในประเทศ จํานวน 46,800 ล้านบาท เงินรายได้ของ กฟน. จํานวน 26,206.20 ล้านบาท และเงินอุดหนุนจากรัฐบาล จํานวน 80.70 ล้านบาท และโครงการปรับปรุงและขยายระบบจําหน่ายพลังไฟฟ้า ระยะที่ 13 (โครงการฯ ระยะที่ 13) ส่วนที่ 1 วงเงินลงทุนรวม 7,403.50 ล้านบาท ประกอบด้วย เงินกู้ในประเทศ จํานวน 5,600 ล้านบาท และเงินรายได้ของ กฟน. จํานวน 1,803.50 ล้านบาท ตามที่กระทรวงมหาดไทย (มท.) เสนอ
นายคารม กล่าวว่า ปัจจุบัน กฟน. อยู่ระหว่างดําเนินการตามแผนฯ ฉบับที่ 12 วงเงินลงทุนรวม 84,694 ล้านบาท โดยใช้ค่าพยากรณ์ความต้องการไฟฟ้าของคณะอนุกรรมการการพยากรณ์ความต้องการไฟฟ้า ฉบับเดือนตุลาคม 2558 ซึ่งคาดว่าความต้องการไฟฟ้าในเขตบริการของ กฟน. พื้นที่กรุงเทพมหานคร จังหวัดนนทบุรี และจังหวัดสมุทรปราการ รวม 3,192 ตารางกิโลเมตร จะเพิ่มขึ้นประมาณ 1,540 เมกะวัตต์ หรือมีอัตราเพิ่มขึ้นเฉลี่ยร้อยละ 3.15 ต่อปี อย่างไรก็ตาม ในช่วงปีที่ผ่านมาภาวะเศรษฐกิจของประเทศชะลอตัวลง จึงทําให้ความต้องการไฟฟ้าในเขตพื้นที่ของ กฟน. มีค่าต่ํากว่าที่ประมาณการไว้ ประกอบกับบางโครงการที่ดําเนินการตามแผนฯ ฉบับที่ 12 ยังไม่แล้วเสร็จ ดังนั้น กฟน. จึงดําเนินการจัดทําแผนฯ ฉบับที่ 12 (ฉบับปรับปรุง) โดยมีการปรับเป้าหมายของขอบเขตการดําเนินงาน เงินลงทุน และระยะเวลาดําเนินการ เพื่อให้มีความสอดคล้องกับปริมาณความต้องการไฟฟ้าที่ลดลง แม้ว่าจะมีจํานวนผู้ใช้ไฟฟ้าที่เพิ่มขึ้น และเพื่อรักษาระดับความน่าเชื่อถือของระบบไฟฟ้าของ กฟน.
นายคารม กล่าวต่อไปว่า การจัดทําโครงการฯ ระยะที่ 13 เพื่อให้การดําเนินการตามแผนปรับปรุงและขยายระบบจําหน่ายพลังไฟฟ้าเป็นไปอย่างต่อเนื่อง โดยมีระยะเวลาดําเนินการตั้งแต่ปี 2565 - 2570 โดยโครงการฯ ระยะที่ 13 ส่วนที่ 1 มีวัตถุประสงค์เพื่อรองรับความต้องการไฟฟ้าในช่วงปี 2565 - 2570 เพื่อเสริมความน่าเชื่อถือของระบบไฟฟ้าและเพื่อพัฒนาระบบไฟฟ้าสมัยใหม่ของ กฟน. ให้สามารถรองรับผลกระทบที่จะเกิดขึ้นจากนวัตกรรมหรือเทคโนโลยีรูปแบบใหม่ รวมทั้งเพื่อตอบสนองต่อยุทธศาสตร์ “Innovation for Smart Living and Growth” ของ กฟน. ซึ่งเป็นการใช้ค่าพยากรณ์ความต้องการไฟฟ้าฉบับเดือนกันยายน 2564 ที่คาดว่าความต้องการไฟฟ้าในเขตบริการของ กฟน. จะเพิ่มขึ้นประมาณ 1,095.10 เมกะวัตต์ หรือมีอัตราเพิ่มขึ้นเฉลี่ยร้อยละ 1.90 ต่อปี โดยโครงการฯ ระยะที่ 13 ส่วนที่ 1 ประกอบด้วย (1) แผนงานพัฒนาระบบสถานีต้นทางและสถานีย่อย (2) แผนงานพัฒนาระบบสายส่งพลังไฟฟ้า
รัฐบาลไทย-ข่าวทำเนียบรัฐบาล-รมว.กห. ตรวจเยี่ยมการดำเนินงานของสถาบันเทคโนโลยีป้องกันประเทศ (สทป.) เมืองทองธานี
วันอังคารที่ 9 มกราคม 2567
รมว.กห. ตรวจเยี่ยมการดําเนินงานของสถาบันเทคโนโลยีป้องกันประเทศ (สทป.) เมืองทองธานี
นายสุทิน คลังแสง รมว.กห. ตรวจเยี่ยมการดําเนินงานของสถาบันเทคโนโลยีป้องกันประเทศ (สทป.) เมืองทองธานี
วันที่ 27 ธันวาคม 2566 นายสุทิน คลังแสง รัฐมนตรีว่าการกระทรวงกลาโหม พร้อมดัวย พลเอก สนิธชนก สังขจันทร์ ปลัดกระทรวงกลาโหม และคณะ ได้เดินทางมาตรวจเยี่ยมสถาบันเทคโนโลยีป้องกันประเทศ
หรือ DTI เพื่อรับทราบถึงหน่วยงานที่มีศักยภาพในการขับเคลื่อนนโยบายของรัฐบาล และกระทรวงกลาโหม ในการสร้างเครื่องจักรทางเศรษฐกิจใหม่ โดยปรับเปลี่ยนบางส่วนของกระทรวงกลาโหม ให้สามารถหารายได้ให้กับประเทศทั้งในด้านการลดการนําเข้า และสร้างการส่งออก ชึ่งเป็นจุดเริ่มต้นใหม่ของหน่วยงานในการริเริ่มปรับเปลี่ยนประเทศไทยจากประเทศผู้ซื้อ ผู้ใช้ เป็นประเทศผู้คิด ผู้ผลิต และผู้ขายในผลิตภัณฑ์ด้านความมั่นคง ซึ่งส่งผลดีให้กับประเทศไทยทั้งในด้านเศรษฐกิจ และด้านความมั่นคง ตั้งแต่ต้นน้ําจนถึงปลายน้ํา ทั้งนี้รัฐบาลและกระทรวงกลาโหม ได้ให้การสนับสนุน การดําเนินการของ DTI ในด้านต่าง ๆ มาโดยตลอด ทั้งในด้านของงบประมาณในการสร้างสภาวะแวดล้อมให้เกื้อกูลต่ออุตสาหกรรมด้านความมั่นคง การปรับปรุงกฎหมาย ระเบียบ ข้อบังคับให้เอื้อต่อการพัฒนาอุตสาหกรรมให้กับประเทศไทยรวมถึงการเป็นศูนย์ข้อมูลความรู้ด้านวิทยาศาสตร์ เทคโนโลยี และอุตสาหกรรม
ในการนี้ พล.ร.ต.ธนิตพงศ์ สิริเศวตศักดิ์ โฆษกกระทรวงกลาโหม ยังได้ให้ข้อมูลเพิ่มเติมอีกว่า ผลงานโดดเด่นที่ผ่านมาของ DTI ประกอบด้วย
1) ด้านงานวิจัยและพัฒนา มีต้นแบบผลงานวิจัยและพัฒนาที่สําเร็จและผ่านการรับรองมาตรฐานยุทโธปกรณ์ทางทหารและพร้อมที่จะต่อยอดสู่อุตสาหกรรมป้องกันประเทศ จํานวนแล้ว 6 รายการ ได้แก่ หุ่นยนต์เก็บกู้วัตถุระเบิด รุ่น D-Empir V.4 /หุ่นยนต์เก็บกู้วัตถุระเบิด รุ่น Noonar V.4 / Mini UAV (Hand Launch) รุ่น Deyes 02 / ยานเกราะล้อยาง แบบ 8x8 Amphibious Armored Personnel Carrier (AAPC) / เรืออเนกประสงค์เพื่อความมั่นคงทางทะเล / กระสุนฝึก 30x165 มิลลิเมตร และ 30x173 มิลลิเมตร
2) ด้านการส่งเสริมกิจการอุตสาหกรรมป้องกันประเทศได้จัดตั้งนิติบุคคลเพื่อดําเนินกิจการอุตสาหกรรมป้องกันประเทศ ได้แก่ บริษัท Thai Defence Industry หรือ TDI เพื่อประกอบกิจการผลิตและขายยานเกราะล้อยางแบบ 4x4 , บริษัท Aero Technology Industry หรือ ATIL เพื่อประกอบกิจการผลิตและขายอากาศยานไร้คนขับ , บริษัท Weapon Manufacture Industry หรือ WMI เพื่อประกอบกิจการผลิตและขายอาวุธและกระสุน , บริษัท Advance Defence Technology and Innovation หรือ ADTI เพื่อประกอบกิจการผลิตและขายยานเกราะล้อยางแบบ 8x8 และกิจการค้าร่วมระหว่าง สทป. กับ บริษัท จีซีเอส กรุ๊ป คอร์ปอเรชั่น จํากัด เพื่อประกอบกิจการ การให้บริการฝึกอบรมนักบินระบบอากาศยานไร้คนขับ นอกจากนี้ สทป. ยังมีโครงการพัฒนาพื้นที่รองรับอุตสาหกรรมความมั่นคง ซึ่งถือเป็นโครงการที่สําคัญเพื่อการขับเคลื่อนการบรรลุเป้าหมายตามยุทธศาสตร์ชาติ โดยเป็นการพัฒนาพื้นที่เพื่อรองรับอุตสาหกรรมความมั่นคงของประเทศ ตลอดจนเป็น Ecosystem ที่สําคัญในการส่งเสริมและสนับสนุนกิจการอุตสาหกรรมด้านนี้อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-จิตอาสาช่วยภัยแล้ง แบ่งปันน้ำใจ แจกจ่ายน้ำ
วันอังคารที่ 9 มกราคม 2567
จิตอาสาช่วยภัยแล้ง แบ่งปันน้ําใจ แจกจ่ายน้ํา
ร.8 พัน.3 จัดกําลังพลจิตอาสา พร้อมรถบรรทุกน้ํา จํานวน 10,000 ลิตร ของหน่วย หมุนเวียนพื้นที่แจกจ่ายน้ําช่วยภัยแล้งให้กับประชาชน ไว้สําหรับอุปโภคบริโภคภายในครัวเรือน ในพื้นที่ชุมชนรอบค่ายสีหราชเดโชไชยและ ในพื้นที่รับผิดชอบของหน่วย
รัฐบาลไทย-ข่าวทำเนียบรัฐบาล-นายกฯ รับมอบ “ดอกกล้วยไม้” สัญลักษณ์วันครู ศธ. เชิญชวน ครม. และประชาชน ร่วมน้อมรำลึกพระคุณครู ร่วมกิจกรรมงานวันครู ครั้งที่ 68 ภายใต้แนวคิด “ครูดีสอนดี ศิษย์ดีเรียนดี มีความสุข”
วันอังคารที่ 9 มกราคม 2567
09/01/2567
นายกฯ รับมอบ “ดอกกล้วยไม้” สัญลักษณ์วันครู ศธ. เชิญชวน ครม. และประชาชน ร่วมน้อมรําลึกพระคุณครู ร่วมกิจกรรมงานวันครู ครั้งที่ 68 ภายใต้แนวคิด “ครูดีสอนดี ศิษย์ดีเรียนดี มีความสุข”
นายกฯ รับมอบ “ดอกกล้วยไม้” สัญลักษณ์วันครู ศธ. เชิญชวน ครม. และประชาชน ร่วมน้อมรําลึกพระคุณครู ร่วมกิจกรรมงานวันครู ครั้งที่ 68 ภายใต้แนวคิด “ครูดีสอนดี ศิษย์ดีเรียนดี มีความสุข” ในวันที่ 16 ม.ค. 67
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (9 มกราคม 2567) เวลา 09.50 น. ก่อนการประชุมคณะรัฐมนตรี (ครม.) ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ นําคณะผู้บริหาร ผู้ประกอบวิชาชีพทางการศึกษา และนักเรียน เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อมอบ “ดอกกล้วยไม้” ซึ่งเป็นสัญลักษณ์วันครู และชิปการ์ดในรูปแบบสมาร์ทการ์ด เพื่อเป็นการประชาสัมพันธ์การจัดงานวันครู ครั้งที่ 68 พ.ศ. 2567 ภายใต้แนวคิด “ครูดีสอนดี ศิษย์ดีเรียนดี มีความสุข”
โอกาสนี้ รัฐมนตรีว่าการกระทรวงศึกษาธิการได้กล่าวถึงการมอบดอกกล้วยไม้และชิปการ์ดในวันนี้ว่า เพื่อประชาสัมพันธ์และเชิญชวนคณะรัฐมนตรีและประชาชน เห็นความสําคัญของครู ร่วมน้อมรําลึกถึงพระคุณครู และร่วมกิจกรรมงานวันครูเนื่องในโอกาสวันครู ครั้งที่ 68 พ.ศ. 2567 ในวันอังคารที่ 16 มกราคม 2567 สําหรับกิจกรรมงานวันครูจัดขึ้นทั้งในส่วนกลางและภูมิภาคพร้อมกันทั่วประเทศ ในรูปแบบผสมผสาน ทั้ง Onsite และ Online โดยส่วนกลางจัดงานในวันที่ 16 มกราคม 2567 ที่หอประชุมคุรุสภาและสนามหญ้าหน้ากระทรวงศึกษาธิการ มีการถ่ายทอดสดทางสถานีวิทยุกระจายเสียงแห่งประเทศไทย ถ่ายทอดสดทางสถานีวิทยุโทรทัศน์แห่งประเทศไทย (สทท.) และ Online ทางยูทูปและเฟซบุ๊กแฟนเพจคุรุสภา และ TBL Suandusit ของมหาวิทยาลัยสวนดุสิต ตั้งแต่เวลา 09.30 น. เป็นต้นไป โดยมีล่ามภาษามือด้วย และมีพิธีมอบรางวัลของคุรุสภา ประจําปี 2566 รางวัลผู้มีคุณูปการต่อการศึกษาของชาติ ประจําปี 2567 รางวัลครูภาษาไทยดีเด่น รางวัลพระพฤหัสบดี ระดับประเทศ ประจําปี พ.ศ. 2566 และรางวัล “ครูดีในดวงใจ” เป็นต้น รวมจํานวน 1,105 คน เพื่อเป็นขวัญและกําลังใจแก่ผู้ประกอบวิชาชีพทางการศึกษา
ทั้งนี้ ภายหลังการรับมอบ “ดอกกล้วยไม้” ซึ่งเป็นสัญลักษณ์วันครูแล้ว นายกรัฐมนตรียังได้กล่าวถึงงานฉลองวันเด็กแห่งชาติปีนี้ว่า ในวันเสาร์ที่ 13 มกราคม 2567 จะเดินทางไปเป็นประธานเปิดงานฉลองวันเด็กแห่งชาติ ประจําปีพุทธศักราช 2567 ที่กระทรวงศึกษาธิการ และจะกลับมาร่วมกิจกรรมงานวันเด็กแห่งชาติ ประจําปี 2567 ที่ทําเนียบรัฐบาลด้วย
รัฐบาลไทย-ข่าวทำเนียบรัฐบาล-มาตรการช่วยเหลือลูกหนี้โดยบริษัทร่วมทุนระหว่าง SFIs และ บบส. (JV AMC) และมาตรการลดดอกเบี้ยเพื่อช่วยเหลือและแบ่งเบาภาระให้แก่ลูกหนี้ตามนโยบายรัฐบาล
วันอังคารที่ 9 มกราคม 2567
09/01/2567
มาตรการช่วยเหลือลูกหนี้โดยบริษัทร่วมทุนระหว่าง SFIs และ บบส. (JV AMC) และมาตรการลดดอกเบี้ยเพื่อช่วยเหลือและแบ่งเบาภาระให้แก่ลูกหนี้ตามนโยบายรัฐบาล
ตามที่ ครม.มีมติเมื่อวันที่ 19 ธ.ค.2566 รับทราบมาตรการช่วยเหลือลูกหนี้ที่เป็นหนี้คงค้างกับสถาบันการเงินเป็นระยะเวลานาน โดยบริษัทร่วมทุนระหว่าง SFIs และ บบส. ภายใต้แนวทางแก้ไขปัญหาหนี้ทั้งระบบ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่คณะรัฐมนตรีได้มีมติเมื่อวันที่ 19 ธันวาคม 2566 รับทราบมาตรการช่วยเหลือลูกหนี้ที่เป็นหนี้คงค้างกับสถาบันการเงินเป็นระยะเวลานานโดยบริษัทร่วมทุนระหว่างสถาบันการเงินเฉพาะกิจ (SFIs) และบริษัทบริหารสินทรัพย์ (บบส.) (Joint Venture Asset Management Company : JV AMC) ภายใต้แนวทางการแก้ไขปัญหาหนี้ทั้งระบบ ซึ่งจะทําให้ SFIs สามารถร่วมลงทุนจัดตั้ง บบส. และโอนหนี้บางส่วนของ SFIs ไปยัง JV AMC และเพิ่มความคล่องตัวในการช่วยเหลือลูกหนี้ โดยการปรับปรุงโครงสร้างหนี้หรือตัดหนี้บางส่วนให้กับลูกหนี้นั้น
ปัจจุบันธนาคารแห่งประเทศไทยอยู่ระหว่างการพิจารณาออกประกาศกําหนดหลักเกณฑ์เพื่อส่งเสริมการร่วมลงทุนของ SFIs และ บบส. ในการจัดตั้ง JV AMC โดยคาดว่าจะสามารถออกประกาศได้ภายในเดือนมกราคม 2567 นอกจากนี้ ธนาคารออมสินอยู่ระหว่างการหารือเพื่อร่วมทุนจัดตั้ง JV AMC กับ บบส. ที่มีความเชี่ยวชาญและมีความสนใจร่วมลงทุนเพื่อจัดตั้ง JV AMC ซึ่งคาดว่าจะสามารถเริ่มดําเนินการได้ภายในไตรมาสแรกของปี 2567 โดยในระยะแรกจะเริ่มช่วยเหลือลูกหนี้ของธนาคารออมสินก่อน และจะขยายความช่วยเหลือไปยังลูกหนี้ของ SFIs อื่นในระยะต่อไป
กระทรวงการคลังคาดว่ามาตรการดังกล่าวจะช่วยให้การปรับโครงสร้างหนี้ลูกหนี้ของ SFIs มีความคล่องตัวและความยืดหยุ่นมากขึ้นสอดคล้องกับนโยบายของรัฐบาลที่ต้องการแก้ไขหนี้ทั้งระบบอย่างบูรณาการให้กับประชาชนทุกกลุ่มทั้งภาคเกษตร ภาคธุรกิจ และภาคประชาชน
นอกจากนี้ เพื่อให้สอดคล้องกับนโยบายของกระทรวงการคลังที่มอบหมายให้สถาบันการเงินเฉพาะกิจดูแลและช่วยเหลือประชาชนและสอดคล้องกับนโยบายของรัฐบาลที่ต้องการแก้ไขปัญหาหนี้สินให้กับประชาชน ปัจจุบัน ธนาคารออมสินได้ปรับลดอัตราดอกเบี้ยเงินกู้ลูกค้ารายย่อย (MRR) จากเดิมร้อยละ 6.995 ต่อปี เหลือร้อยละ 6.845 ต่อปี มีผลตั้งแต่บัดนี้เป็นต้นไป ซึ่งจะเป็นการช่วยเหลือและแบ่งเบาภาระให้แก่ลูกหนี้ตามนโยบายดังกล่าว
สอบถามข้อมูลเพิ่มเติม
o ธนาคารออมสิน โทร. 02 299 8000 หรือสายด่วน 1115
รัฐบาลไทย-ข่าวทำเนียบรัฐบาล-นายกฯ เผยข่าวดี ครม.เห็นชอบแก้ไขระเบียบการใช้ไฟฟ้าและประปาให้กับผู้มีทะเบียนบ้านชั่วคราว ขอใช้น้ำประปาได้เช่นเดียวกับผู้มีทะเบียนบ้าน ในอัตราปกติ
วันอังคารที่ 9 มกราคม 2567
09/01/2567
นายกฯ เผยข่าวดี ครม.เห็นชอบแก้ไขระเบียบการใช้ไฟฟ้าและประปาให้กับผู้มีทะเบียนบ้านชั่วคราว ขอใช้น้ําประปาได้เช่นเดียวกับผู้มีทะเบียนบ้าน ในอัตราปกติ
นายกฯ เผยข่าวดี ครม.เห็นชอบแก้ไขระเบียบการใช้ไฟฟ้าและประปาให้กับผู้มีทะเบียนบ้านชั่วคราว ขอใช้น้ําประปาได้เช่นเดียวกับผู้มีทะเบียนบ้าน ในอัตราปกติ
วันนี้ (9 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า พี่น้องประชาชนที่ยังไม่มีมิเตอร์ไฟฟ้าและมิเตอร์ประปา ได้เข้าถึงระบบสาธารณูปโภคพื้นฐาน ซึ่งมีอยู่ในทุก ๆ จังหวัด กระทรวงมหาดไทย โดยการไฟฟ้านครหลวง การไฟฟ้าส่วนภูมิภาค การประปานครหลวง การประปาส่วนภูมิภาค จัดแก้ไขระเบียบการใช้ไฟฟ้าและประปาให้กับผู้มีทะเบียนบ้านชั่วคราว ขอใช้น้ําประปาได้เช่นเดียวกับผู้มีทะเบียนบ้านปกติในอัตราปกติ ถึงแม้ในบ้างพื้นที่จะมีปัญหา ขอให้มีการพิสูจน์สิทธิกันก่อน โดยให้สํานักงานคณะกรรมการที่ดินผ่อนผันการปฏิบัติตาม มติครม. 8 เมษายน 2546 อย่างเร่งด่วน เพื่อให้เกิดความเป็นธรรมแก่พี่น้องประชาชนตามหลักสิทธิมนุษยชน
รัฐบาลไทย-ข่าวทำเนียบรัฐบาล-โฆษกรัฐบาลยินดี ธนาคารออมสินช่วยประชาชน ลดดอกเบี้ย MRR เหลือ 6.845% อัตราต่ำสุดในระบบธนาคาร ตั้งเป้าลดภาระประชาชนตามนโยบายรัฐ มีผลตั้งแต่บัดนี้เป็นต้นไป
วันอังคารที่ 9 มกราคม 2567
09/01/2567
โฆษกรัฐบาลยินดี ธนาคารออมสินช่วยประชาชน ลดดอกเบี้ย MRR เหลือ 6.845% อัตราต่ําสุดในระบบธนาคาร ตั้งเป้าลดภาระประชาชนตามนโยบายรัฐ มีผลตั้งแต่บัดนี้เป็นต้นไป
โฆษกรัฐบาลยินดี ธนาคารออมสินช่วยประชาชน ลดดอกเบี้ย MRR เหลือ 6.845% อัตราต่ําสุดในระบบธนาคาร ตั้งเป้าลดภาระประชาชนตามนโยบายรัฐ มีผลตั้งแต่บัดนี้เป็นต้นไป
วันที่ 9 มกราคม 2567 นายชัย วัชรงค์ โฆษกประจําสํานักนายกรัฐมนตรี เผยว่า ตามที่รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบหมายสั่งการสถาบันการเงินของรัฐ ดําเนินการสนับสนุนนโยบายรัฐบาลในการลดภาระทางการเงินของประชาชน โดยที่นายกฤษฎา จีนะวิจารณะ รัฐมนตรีช่วยว่าการกระทรวงการคลัง ได้ออกนโยบายให้ธนาคารออมสินตรึงอัตราดอกเบี้ยมาตรฐานไว้ก่อนจนถึงสิ้นปี 2566 นั้น
ล่าสุดธนาคารออมสินประกาศลดอัตราดอกเบี้ยเงินกู้ลูกค้ารายย่อย (MRR) หลังจากตรึงอัตราดอกเบี้ยมาตรฐานไว้ในระดับต่ําจนถึงสิ้นปีที่ผ่านมา โดยประกาศดอกเบี้ย MRR จากเดิม 6.995% ลดลงเหลือ 6.845% มีผลตั้งแต่บัดนี้เป็นต้นไป เพื่อช่วยเหลือบรรเทาภาระทางการเงินของประชาชนในช่วงระยะนี้ไปจนกว่าจะมีการเปลี่ยนแปลง นับเป็นอัตราดอกเบี้ย MRR ที่ต่ําสุดในระบบธนาคาร ณ เวลานี้
“การที่ธนาคารออมสินประกาศดอกเบี้ย MRR จากเดิม 6.995% ลดลงเหลือ 6.845% เป็นข่าวดีสําหรับประชาชนที่เป็นลูกค้าสินเชื่อรายย่อย ซึ่งเป็นกลุ่มลูกค้าหลักของธนาคาร รัฐบาลขอชื่นชมและขอบคุณธนาคารออมสินที่ขานรับนโยบายรัฐบาล และข้อสั่งการของนายกรัฐมนตรี ในการลดภาระทางการเงินให้กับประชาชน” โฆษกประจําสํานักนายกรัฐมนตรีกล่าว
อนึ่ง อัตราดอกเบี้ย MRR หรือ Minimum Retail Rate เป็นอัตราดอกเบี้ยเงินกู้อ้างอิงที่ใช้สําหรับลูกค้าสินเชื่อรายย่อย ซึ่งเป็นกลุ่มลูกค้าหลักของธนาคาร การประกาศลดอัตราดอกเบี้ย MRR ในครั้งนี้ ธนาคารออมสินตั้งเป้าช่วยเหลือประชาชนในภาวะที่ต้องแบกรับต้นทุนทางการเงินมากขึ้นในการดํารงชีพ ถือเป็นการสนับสนุนนโยบายของรัฐ และสอดคล้องตามภารกิจธนาคารเพื่อสังคม
รัฐบาลไทย-ข่าวทำเนียบรัฐบาล-รองปลัดฯ มอบเงินช่วยเหลือเยียวยาครอบครัวผู้เสียชีวิตจากเหตุอุทกภัยในพื้นที่จังหวัดนราธิวาส
วันอังคารที่ 9 มกราคม 2567
รองปลัดฯ มอบเงินช่วยเหลือเยียวยาครอบครัวผู้เสียชีวิตจากเหตุอุทกภัยในพื้นที่จังหวัดนราธิวาส
รองปลัดฯ มอบเงินช่วยเหลือเยียวยาครอบครัวผู้เสียชีวิตจากเหตุอุทกภัยในพื้นที่จังหวัดนราธิวาส
วันอังคารที่ 9 มกราคม 2567 ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์  ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เป็นผู้แทนฯ พร้อมด้วยนายนวนิตย์ พลเคน รองปลัดกระทรวงเกษตรและสหกรณ์ และหน่วยงานในสังกัด มอบเงินช่วยเหลือเยียวยาจากกระทรวงเกษตรและสหกรณ์ร่วมกับมูลนิธิธรรมนัส พรหมเผ่า ให้แก่ครัวเรือนผู้เสียชีวิตจากเหตุอุทกภัยในพื้นที่จังหวัดนราธิวาส  ณ ตําบลกาลิชา และตําบลเฉลิม อําเภอระแงะ จังหวัดนราธิวาส ดังนี้
ครัวเรือนที่ 1 นายมะสุกรี แมดาลู และนาวสาวนูรา กะนิ
ครัวเรือนที่ 2 นายมะยายิ อาแวบือชา
ครัวเรือนที่ 3 นายบัฮรนค์ ลาเต๊ะ
ครัวเรือนที่ 4 นายนิกร สะเมาะ
จากสถานการณ์อุกทกภัยในพื้นที่จังหวัดนราธิวาส ซึ่งได้ประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉินในพื้นที่จังหวัดนราธิวาส ไปแล้ว 4 รอบ พื้นที่รวม จํานวน 13 อําเภอ 77 ตําบล 588 หมู่บ้าน 4 เทศบาล 62 ชุมชน (พื้นที่คาดความเสียหาย ด้านพืช 4,228 ไร่ ด้านประมง 15.48 ไร่ และด้านปศุสัตว์ เกษตรกรได้รับความเดือดร้อน 544 ราย)
รัฐบาลไทย-ข่าวทำเนียบรัฐบาล-โฆษกรัฐบาล เผยไทยมีศักยภาพและความพร้อมเป็นฐานการผลิตและการลงทุนในภูมิภาค ที่มีทั้ง supply chain โครงสร้างพื้นฐาน ความสามารถทางการแข่งขัน นโยบายส่งเสริม และสภาพแวดล้อม
วันอังคารที่ 9 มกราคม 2567
09/01/2567
โฆษกรัฐบาล เผยไทยมีศักยภาพและความพร้อมเป็นฐานการผลิตและการลงทุนในภูมิภาค ที่มีทั้ง supply chain โครงสร้างพื้นฐาน ความสามารถทางการแข่งขัน นโยบายส่งเสริม และสภาพแวดล้อม
โฆษกรัฐบาล เผยไทยมีศักยภาพและความพร้อมเป็นฐานการผลิตและการลงทุนในภูมิภาค ที่มีทั้ง supply chain โครงสร้างพื้นฐาน ความสามารถทางการแข่งขันที่พร้อม รวมถึงมีนโยบายส่งเสริม และสภาพแวดล้อมที่เอื้อต่อการลงทุน
วันนี้ (9 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นในศักยภาพของประเทศ มั่นใจไทยอยู่ในความสนใจของต่างประเทศ เชื่อว่ามีโอกาสเป็นที่ตั้งของโรงงาน เป็นฐานการผลิต อุตสาหกรรมระบบนิเวศยานยนต์ไฟฟ้าทั้งวงจรของบริษัทยักษ์ใหญ่ เป็นศูนย์กลางของภูมิภาค และส่งออกไปทั่วโลก
โฆษกประจําสํานักนายกรัฐมนตรี กล่าวว่าสํานักงานคณะกรรมการส่งเสริมการลงทุน (BOI) ได้ส่งเสริมการลงทุนให้กับผู้ผลิตรถยนต์ไฟฟ้าแบตเตอรี่ (BEV) 16 ราย เงินลงทุนรวมกว่า 39,500 ล้านบาท ทั้งจากผู้ผลิตรถยนต์รายเดิมจากญี่ปุ่น ที่เริ่มเปลี่ยนผ่านไปสู่รถ EV ผู้ผลิตรถยนต์จากยุโรป จีน รวมถึงบริษัทรถยนต์อื่นๆ
โฆษกประจําสํานักนายกรัฐมนตรียังกล่าวว่า ผู้ผลิตรถยนต์หลายรายกําลังอยู่ระหว่างการก่อสร้างโรงงาน หรือวางแผนเตรียมการผลิต โดยส่วนใหญ่จะเริ่มผลิตภายในปี 2567 โดย BOI ยังส่งเสริมการลงทุนให้กับ 17 บริษัทผู้ผลิตแบตเตอรี่สําหรับยานยนต์ไฟฟ้า เงินลงทุนรวม 11,700 ล้านบาท 14 บริษัทผู้ผลิตแบตเตอรี่ความจุสูง (High Density Battery) เงินลงทุน 12,000 ล้านบาท และ 18 บริษัทผู้ผลิตชิ้นส่วนสําคัญของยานยนต์ไฟฟ้า เงินลงทุนรวม 5,970 ล้านบาท นอกจากนี้ กิจการสถานีอัดประจุไฟฟ้า (Charging Station) ที่ถือเป็นอีก 1 ในระบบนิเวศของยานยนต์ไฟฟ้า ก็ได้รับการส่งเสริมการลงทุนจาก BOI อีกกว่า 11 บริษัท เงินลงทุนรวม 5,100 ล้านบาท
ทั้งนี้ ไทย พร้อมสนับสนุนและอํานวยความสะดวกการลงทุนจากต่างประเทศ ซึ่ง BOI ได้เร่งเดินหน้าดึงดูดการลงทุนภาคเอกชนสําคัญๆ ในอุตสาหกรรมยานยนต์ไฟฟ้าอื่น ๆ ให้ตัดสินใจเข้ามาลงทุนเพิ่มเติม เพื่อให้ไทยเป็นศูนย์กลางการผลิตยานยนต์ไฟฟ้าของโลก ซึ่งนอกจากจีน ที่มีผู้ผลิตรถยนต์หลายรายพร้อมเข้ามาลงทุนแล้ว รัฐบาล และ BOI ยังมุ่งดึงการลงทุนจากผู้ผลิตรถยนต์ไฟฟ้าจากทั่วโลก ทั้งจากสหรัฐฯ ยุโรป ญี่ปุ่น และเกาหลีใต้ โดยนายกฯ ได้นําทีมประเทศไทยพบบริษัทรถยนต์ชั้นนําจากต่างประเทศ เพื่อแสดงศักยภาพของประเทศไทยที่จะเป็นศูนย์กลางการผลิตยานยนต์ที่ใหญ่ที่สุดของภูมิภาคอาเซียน มีทั้ง supply chain และโครงสร้างพื้นฐานที่พร้อม และครบวงจร รวมทั้งมีนโยบายส่งเสริมการเปลี่ยนผ่านจากรถยนต์สันดาป ไปสู่ยานยนต์ไฟฟ้า EV ที่เอื้อต่อการลงทุนของต่างประเทศ
“นายกรัฐมนตรีมั่นใจไทยมีศักยภาพและความพร้อมเป็นฐานการผลิตอุตสาหกรรมในระบบนิเวศยานยนต์ไฟฟ้าทั้งวงจร พร้อมเปิดรับและส่งเสริมการลงทุนของต่างประเทศในไทย เป็นไปตามวิสัยทัศน์ และความมุ่งมั่นให้ไทยเป็นศูนย์กลาง และผู้นําในภูมิภาค ควบคู่ไปกับนโยบายด้านพลังงานสะอาด เพื่อรักษาความท้าทายด้านสิ่งแวดล้อม ซึ่งตอบโจทย์ความต้องการของภาคเอกชนระดับโลก” นายชัย กล่าว
รัฐบาลไทย-ข่าวทำเนียบรัฐบาล-ผู้อำนวยการใหญ่ FAO เข้าเยี่ยมคารวะนายกรัฐมนตรีและรัฐมนตรีว่าการกระทรวงการคลัง ในโอกาสเยือนไทย โดยมี รัฐมนตรีเกษตรฯ และรองปลัดกระทรวงเกษตรฯ เข้าร่วม ณ ห้องสีม่วง ตึกไทยคู่ฟ้า ทำเนี
วันอังคารที่ 9 มกราคม 2567
ผู้อํานวยการใหญ่ FAO เข้าเยี่ยมคารวะนายกรัฐมนตรีและรัฐมนตรีว่าการกระทรวงการคลัง ในโอกาสเยือนไทย โดยมี รัฐมนตรีเกษตรฯ และรองปลัดกระทรวงเกษตรฯ เข้าร่วม ณ ห้องสีม่วง ตึกไทยคู่ฟ้า ทําเนี
ผู้อํานวยการใหญ่ FAO เข้าเยี่ยมคารวะนายกรัฐมนตรีและรัฐมนตรีว่าการกระทรวงการคลัง ในโอกาสเยือนไทย โดยมี รัฐมนตรีเกษตรฯ และรองปลัดกระทรวงเกษตรฯ เข้าร่วม ณ ห้องสีม่วง ตึกไทยคู่ฟ้า ทําเนียบรัฐบาล
นายฉู ตงหยู (Mr. Qu Dongyu) ผู้อํานวยการใหญ่องค์การอาหารและเกษตรแห่งสหประชาชาติ (Food and Agriculture Organization of the United Nations: FAO) เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโอกาสเยือนไทยเพื่อติดตามการดําเนินงานของสํานักงาน FAO ประจําภูมิภาคเอเชียและแปซิฟิก และการดําเนินกิจกรรมด้านการเกษตรของประเทศไทย โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วม ณ ห้องสีม่วง ตึกไทยคู่ฟ้า ทําเนียบรัฐบาล
โดยนายกรัฐมนตรีได้กล่าวชื่นชมความร่วมมือด้านการเกษตรระหว่างไทยและ FAO กว่า 70 ปี และการเยือนครั้งนี้ของผู้อํานวยการใหญ่ FAO จะช่วยสานต่อความร่วมมือให้เข้มแข็งมากยิ่งขึ้น โดยไทยมีความพร้อมที่จะให้ความร่วมมือกับ FAO อย่างใกล้ชิดเพื่อส่งเสริมการแลกเปลี่ยนองค์ความรู้และข้อมูลที่เกี่ยวกับอาหารและการเกษตรที่ไทยมีศักยภาพสูงให้แก่ประเทศอื่น ๆ
ทั้งนี้ นายฉู ตงหยู ผู้อํานวยการใหญ่ FAO กล่าวขอบคุณประเทศไทยที่ให้การสนับสนุนการเป็นที่ตั้งของสํานักงาน FAO ประจําภูมิภาคเอเชียและแปซิฟิก ตั้งแต่ปี พ.ศ. 2495 เป็นต้นมา โดย FAO มีความพร้อมสนับสนุนประเทศไทยในการถ่ายทอดความรู้และประสบการณ์ที่มีศักยภาพ โดยเฉพาะอย่างยิ่งในด้านการจัดการดินและน้ํา ซึ่งสืบเนื่องจากพระอัจฉริยภาพของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร โดยเสนอข้อริเริ่มให้ประเทศไทยเป็นเจ้าภาพจัดการประชุมนานาชาติด้านการจัดการดินและน้ํา พร้อมทั้งได้เสนอแนวคิดการสร้างสวนสาธารณะ-พื้นที่สีเขียว (Green City) โดยอาศัยความร่วมมือจากทุกหน่วยงานที่เกี่ยวข้องเพื่อให้กรุงเทพฯ กลายเป็นเมืองสีเขียวที่เป็นมิตรกับสิ่งแวดล้อม น่าอยู่ และประชาชนมีสุขภาพดี
โอกาสนี้ ฝ่ายไทยได้กล่าวถึงการดําเนินงานอย่างต่อเนื่องในการขับเคลื่อนกิจกรรมวันดินโลก และแสดงความพร้อมในการพิจารณาข้อเสนอของ FAO ที่ประสงค์ให้ไทยเป็นเจ้าภาพจัดการประชุมนานาชาติด้านการจัดการดินและน้ํา เพื่อสื่อสารให้เห็นถึงความสําคัญของทรัพยากรดินให้เป็นที่รับทราบในวงกว้างและกระตุ้นให้ประเทศสมาชิก FAO ทั่วโลก ดําเนินกิจกรรมด้านการจัดการทรัพยากรดินอย่างมีประสิทธิภาพและยั่งยืน ซึ่งจะนําไปสู่การบรรลุเป้าหมายที่ยั่งยืนด้านความมั่นคงทางด้านอาหาร และการขจัดความอดอยากหิวโหยขององค์การสหประชาชาติอีกทางหนึ่ง ซึ่งนายกรัฐมนตรีจะรับไปพิจารณา พร้อมหารือฝ่ายที่เกี่ยวข้องต่อไป
นอกจากนี้ นายฉู ตงหยู ผู้อํานวยการใหญ่ FAO ได้มอบ “ภาพตัวเขียนจีน” ซึ่งได้เขียนด้วยตัวเอง โดยมีความหมายว่า “ขออวยพรให้ประเทศไทยจงมีแต่ความสุขและมั่งคั่งในปีมะโรง และขอให้ประชาชนชาวไทยพากเพียรสู่ความเจริญรุ่งเรือง ประสบแต่ความสุขความเจริญและสันติภาพตลอดไป”
รัฐบาลไทย-ข่าวทำเนียบรัฐบาล-มาตรการส่งเสริมไทยเป็นศูนย์กลางการท่องเที่ยวและการใช้จ่าย
วันอังคารที่ 9 มกราคม 2567
09/01/2567
มาตรการส่งเสริมไทยเป็นศูนย์กลางการท่องเที่ยวและการใช้จ่าย
วันพฤหัสบดีที่ 5 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบมาตรการส่งเสริมไทยเป็นศูนย์กลางการท่องเที่ยวและการใช้จ่าย ประกอบด้วย
ปรับลดอัตราภาษีสรรพสามิตสินค้าสุราตามมูลค่าให้เป็นอัตราเดียว ได้แก่ สุราแช่ชนิดไวน์ที่ทําจากองุ่น
เหลือร้อยละ 5 สุราแช่ผลไม้ที่มีส่วนผสมขององุ่นหรือไวน์องุ่น สุราแช่พื้นบ้านแอลกอฮอล์ไม่เกิน 7 ดีกรี
และสุราแช่ที่มิใช่เพื่อการค้า ร้อยละ 0 สุราแช่อื่น ๆ ร้อยละ 10
พร้อมทั้งยกเว้นอากรศุลกากรสินค้าไวน์ที่ทําจากองุ่นสด
โดยให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไป
ลดภาษีสรรพสามิตกิจการบันเทิงหรือหย่อนใจ จากร้อยละ 10 เหลือร้อยละ 5 ถึงวันที่ 31 ธ.ค.2567
นอกจากนี้ ได้ปรับเพิ่มวงเงินซื้อสินค้าที่ต้องแสดงต่อศุลกากรจาก 5,000 บาทเป็น 20,000 บาท
โดยมีผลแล้วตั้งแต่ 1 ธ.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จริงหรือไม่? ตั้งแต่ 1 ม.ค. 67 "ประกันสังคม" เก็บเงินสมทบเพิ่ม จาก 750 เป็น 875 บาท/เดือน
วันอังคารที่ 9 มกราคม 2567
จริงหรือไม่? ตั้งแต่ 1 ม.ค. 67 "ประกันสังคม" เก็บเงินสมทบเพิ่ม จาก 750 เป็น 875 บาท/เดือน
.....
กรณีมีกระแสข่าวว่า สํานักงานประกันสังคมเตรียมปรับเพิ่มเก็บเงินเข้ากองทุนประกันสังคม จากผู้ประกันตนมาตรา 33 จาก 750 เป็น 875 บาท/เดือน เริ่ม 1 ม.ค. 67 เป็นต้นไป นั้น
.
สํานักงานประกันสังคม กระทรวงแรงงาน ยืนยันว่า ข้อมูลดังกล่าวไม่เป็นความจริงแต่อย่างใด เนื่องจากปัจจุบันสํานักงานประกันสังคม ยังคงจัดเก็บเงินสมทบ กองทุนประกันสังคมในอัตราร้อยละ 5 จากฐานคํานวณค่าจ้างไม่เกิน 15,000 บาท ซึ่งเป็นเงินไม่เกิน 750 บาท ไม่มีการปรับเป็น 875 บาท ต่อเดือนตามที่กล่าวอ้าง
.
ขอให้ประชาชนอย่าหลงเชื่อ และไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ได้รับข้อมูลข่าวสารที่ถูกต้อง สามารถติดตามได้ที่เว็บไซต์www.sso.go.thหรือหากมีข้อสงสัยติดต่อที่สายด่วน 1506
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวนประชาชนใช้สิทธิมาตรการ Easy E-Receipt ลดหย่อนภาษีสูงสุด 50,000 บาท
วันอังคารที่ 9 มกราคม 2567
ชวนประชาชนใช้สิทธิมาตรการ Easy E-Receipt ลดหย่อนภาษีสูงสุด 50,000 บาท
วันพฤหัสบดี 4 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนผู้เสียภาษีเงินได้บุคคลธรรมดาใช้สิทธิในมาตรการ Easy E-Receipt
โดยซื้อสินค้าหรือบริการจากร้านค้าที่มีสัญลักษณ์โครงการ Easy E-Receipt และ e-Tax Invoice &amp; e-
Receipt ระหว่างวันที่ 1 ม.ค. – 15 ก.พ.2567
ขอหลักฐานใบกํากับภาษีเต็มรูปแบบแบบอิเล็กทรอนิกส์จากร้านที่จดทะเบียนภาษีมูลค่าเพิ่ม หรือ
ใบเสร็จรับเงินอิเล็กทรอนิกส์จากร้านที่ไม่ได้จดทะเบียนภาษีมูลค่าเพิ่ม เฉพาะสินค้าหนังสือ นิตยสาร e-book
หรือ สินค้า OTOP ที่ลงทะเบียนกับกรมพัฒนาชุมชน นําไปลดหย่อนภาษีปี 2567 ได้สูงสุด 50,000 บาท ทั้งนี้
ไม่รวมถึงสินค้าสุรา ยาสูบ ยานพาหนะและเชื้อเพลิง สาธารณูปโภค และเบี้ยประกันวินาศภัย
ดูรายละเอียดเพิ่มเติมได้ที่เว็บไซต์ กรมสรรพากร สอบถามโทร. 1161
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี